Diari Oficial de la Generalitat Valenciana


Sumari del DOGV 3970, del 30-03-2001 (2001/2581)

Informació pública de l'expedient d'expropiació dels terrenys situats al carrer de Ramón y Cajal.
-------------------------------------------------------------------------------------------------

### Dades del document

Número de DOGV
:   3970

Data del DOGV
:   30-03-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/2581


Organisme emissor
:   Ajuntament de l'Eliana

Tipus de document
:   Anunci

Informació pública de l'expedient d'expropiació dels terrenys situats al carrer de Ramón y Cajal. [2001/Q2581]
  
El Ple de l'Ajuntament, en la sessió del dia 25 de gener de 2001, va adoptar, entre uns altres, l'acord següent:
  
Primer
  
Declarar la necessitat d'ocupació i la iniciació de l'expedient d'expropiació forçosa pel que fa a la finca registral 17.204 de titularitat privada, propietat del senyor Antonio Puchades Benlloch i de la senyora Trinidad Marzal Pérez. La identificació del titular i del bé es publicarà durant el termini de 15 dies (amb la descripció de béns i drets afectats) a l'efecte de l'article 36 de la Llei 6/1998, termini durant el qual l'expedient s'exposarà al públic al tauler d'anuncis de l'ajuntament. Qualsevol persona podrà aportar per escrit les dades oportunes per a rectificar possibles errades en la relació de béns o drets i oposar-se per raons de fons o forma a la necessitat d'ocupació i si escau formular el recurs a què fa referència l'article 22 de la Llei d'Expropiació Forçosa (LEF).
  
Una vegada transcorregut el termini esmentat, sense al·legacions, s'entendrà automàticament conclòs l'expedient d'expropiació forçosa d'acord amb el que s'estableix en l'article 24 de la LEF.
  
Segon
  
Acceptar i, en conseqüència, aprovar la proposta de conveni subscrit amb les persones interessades, que transfereix la propietat. Tot això de conformitat amb l'informe i el full de valoració de l'arquitecta municipal. El pagament es farà en espècie, mitjançant la permuta amb la finca registral 8.636, de titularitat municipal, permuta que romandrà condicionada a:
  
1. Al pagament de la diferència a favor de l'ajuntament de 610.800 pessetes, que caldrà ingressar a les arques municipals.
  
2. Aportar el certificat del Registre de la Propietat acreditatiu de la titularitat de la parcel·la a nom del sol·licitant, així com que aquesta es trobe lliure de càrregues.
  
Tercer
  
Notificar a les persones interessades i publicar aquest acord segons escaiga legalment.
  
Quart
  
Una vegada acreditats els extrems recollits en el punt segon d'aquest acord, facultar l'alcalde president per a totes les actuacions i l'emissió de documents que calga per a donar efectivitat a aquest acord.
  
Contra aquesta resolució, que posa fi a la via administrativa, s'hi pot interposar un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la recepció d'aquesta notificació; potestativament, podeu interposar un recurs de reposició davant el mateix òrgan que ha dictat la resolució que se us notifica, en el termini d'un mes, comptadors des de l'endemà de la data de la notificació, sense perjudici que pugueu interposar qualsevol altre recurs que considereu escaient. Una vegada interposat el recurs potestatiu de reposició, no es podrà interposar el contenciós fins que es resolga expressament el primer o s'haja produït la desestimació presumpta d'aquest, cosa que tindrà lloc una vegada transcorregut el termini d'un mes des de la interposició. Tot això de conformitat amb el que s'estableix en la Llei 29/1998, de 13 de juliol, Reguladora de la Jurisdicció Contenciosa Administrativa, i de l'article 116 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cosa que es fa pública a l'efecte de l'article 21 de la Llei d'Expropiació Forçosa i de l'article 59.4 de la Llei de Règim Jurídic de les Administracions Públiques i del Procediment Administratiu Comú, pel que fa a notificacions a propietaris desconeguts o el domicili dels quals es desconega, o intentada la notificació no s'haja pogut practicar.
  
Igualment, es publica a continuació la relació de béns i drets afectats, així com els respectius titulars, a fi que les persones interessades, fins al moment de l'alçament d'actes prèvies, puguen formular per escrit davant l'organisme expropiant al·legacions als únics efectes d'esmenar possibles errades que s'hagen produït en el moment de relacionar els béns afectats per la urgent ocupació d'acord amb el estableix l'article 56.2 del Reglament d'Expropiació Forçosa.
  
- F. registral: 17.204.
  
- Referència cadastral: 32744-27.
  
- Propietari: Antonio Puchades Benlloch i Trinidad Marzal Pérez.
  
- Superfície ocupació: 270,45 metres.
  
- Càrregues: -